# VIDZEMES LĪBISKĀ KULTŪRTELPA

# Pasākumu plāns turpmākākajiem pieciem gadiem (2022 – 2026)

* Lai nodrošinātu ilgtspēju, biedrības, folkloras kopas un pētnieki personiski piedalīsies projektu konkursos Latvijā, novados un Vidzemes reģionā. Viņi izmantos uzkrāto pieredzi un sadarbosies (savu iespēju robežās) ar novada domes struktūrvienībām, pilsētu un pagastu pašvaldībām kultūrtelpas saglabāšanas un attīstības jautājumos.
* Kultūras mantojuma saglabāšanā arvien vairāk tiks iesaistīta novadu un pagastu jaunā paaudze. Viņi piedalīsies tūrisma taku veidošanā, dažādu ar kultūras mantojumu saistītu projektu īstenošanā, dabas objektu sakopšanas talkās.
* Biedrības un interešu kopas apmainīsies pieredzē un veidos sadarbību arī projektu rakstīšanas laikā. Tiks izskatīta iespēja sniegt savstarpēju atbalstu projektu īstenošanā, lai iedzīvinātu idejas, kas sekmē kultūrtelpas attīstību.

Pasākumu īstenošana iecerētajā skaitā un tematiskajā daudzveidībā iespējama pēc finansiāla atbalsta saņemšanas no jaunizveidoto novadu un pašvaldību institūcijām. Plāna īstenošana atkarīga no iegūtā finansējuma apjoma. Vērā tiks ņemti arī valdības izdotie noteikumi un lēmumi par pasākumu norisi un ierobežojumiem.

### VIDZEMES LĪBISKĀ MANTOJUMA PĒTNIECĪBA

Turpināsies pētnieciskais darbs arhīvos, muzejos u.c. krātuvēs, lai apzinātu lībisko mantojumu Vidzemē. Salacgrīvas muzejā turpināsies darbs pie jaunās ekspozīcijas “Lībiskā piederība Salacgrīvai” iekārtošanas. Lēdurgā notiks lībisko mājvārdu izzināšana, to apkopošana un izpēte, veidojot karti. Atbildīgā – S. Kauliņa.

Vidzemes kultūras mantojuma izpētē iesaistītie interesenti apzinās un dokumentēs lībiskās tradīcijas savā ģimenē un plašākā radu lokā.

*PLĀNOTĀS AKTIVITĀTES:*

* **Salacgrīva**

**Folkloras kopa “Cielava”, muzikantu kopa “Cielavas spēlmaņi” (Laura Eimane un Ilze Rubene)**

Z. Mennikas sakrātā folkloras materiāla (dziesmas, rotaļas, audioieraksti, teksti u.c.) sistematizēšana un izpēte. Veidot kartotēku.

* **Korģene**

**Vidzemes lībisko novadu kultūras biedrība “Elmed” (Laima Kļaviņa)**

Apzināt un apkopot publicēšanai ziņas no dokumentiem un atmiņas par Korģenes skolas skolotāju Gustu Sedlenieku un viņa vadīto skolu, tā sekmējot skolēnos intereses veidošanos par folkloru un lībisko izloksni. Orientējoši līdz 2025. gadam.

**Korģenes filiālbibliotēka (Ilze Baumane)**

Novadpētniecības materiālu papildināšana.

* **Svētciems**

**Svētciema filiālbibliotēka (Līga Borozdina, Svētciema bērni un jaunieši)**

Apzināt un dokumentēt Svētciema zvejnieku un ciema iedzīvotāju sadzīvi. Digitalizēt Vidzemes lībiešu krasta iedzīvotāju dzīvesstāstus, atmiņas un fotogrāfijas. Vietvārdu pētīšana, tai skaitā pārgājieni apvidū. Īstenot projektu “Zvejas laivu stāsts Vidzemes piekrastē” (fotogrāfijas, zvejnieku liecības, bērnu zīmējumi). Veidot izstādi “Zvejnieku dzimtas un mājas fotogrāfijās”.

**Novadpētniece Anita Emse**

Vizuālā materiāla apzināšana un atlase, atmiņu pieraksti par Svētciema izloksnes pētnieku Eduardu Putniņu publikācijai un atceres pasākumam.

* **Pāle**

**Pāles novadpētniecības muzejs (Liene Noriņa-Šeikina)**

Popularizēt digitālu prezentāciju par 16 Vidzemes lībiešu dzimtām.

Turpināt sadarbību ar vēsturnieci R. Noriņu, kas strādā pie nākamās grāmatas manuskripta par Vidzemes lībiešu dzimtām.

* **Staicele**

**Staiceles Lībiešu muzejs “Pivālind” (Indra Jaunzeme)**

Par Staiceles lauku sētām apzināto un sakrāto materiālu apkopošana grāmatai.

**TLMS “Staicele” (Inese Timermane)**

Iemūžināt Vidzemes lībiešu kultūrai nozīmīgu cilvēku piemiņu.

* **Aloja**

**Alojas Novadpētniecības centrs (Līga Moderniece)**

Turpināt apzināt un papildināt materiālus par vietvārdiem un apvidvārdiem.

* **Vidriži**

**Novadpētnieks Alfrēds Andruss.**

Apsekot Vidrižu senās ēkas un lauku sētas (fotofiksācija).

* **Lēdurga**

**Lēdurgas kultūras nama folkloras kopa “Putni” (Ilze Kļaviņa)**

Izzināt Ziemeļvidzemes nemateriālās kultūras mantojumu, īpašu uzmanību pievēršot Lēdurgas pagastam.

**Biedrība “Smailes” (Līvija Gridjuško)**

Turpināt dokumentēt stiprās dzimtas, dokumentēt senos amatu pratējus, veikt Lēdurgas pagasta vēstures izpēti.

### VIDZEMES LĪBISKĀ MANTOJUMA POPULARIZĒŠANA

Turpināsies darbs pie kultūrvēsturisko taku izveides un sakopšanas Lēdurgā. Staicelē jauniešu biedrība “Pivālind”, sadarbībā ar Tūrisma informācijas centru strādās pie kultūrvēsturiskās takas (tās garums – 7 kilometri). Maršrutā iekļauti vairāki kultūrvēsturiski objekti un tiek sagatavots stāstījums par tiem. Lielāka uzmanība tiks pievērsta novada mācības apguvei jaunākā skolas vecuma grupās, sākot ar dzimtā pagasta izzināšanu dažādos pasākumos un vasaras nometnēs. Par maršrutu izstrādi atbildīgā – I. Timermane.

Plānots, ka vasarās notiks nometnes Lēdurgas pagastu senvēstures izzināšanai. Nometnē piedalīsies ap 20 bērnu. Notiks lībisko vietvārdu apkopošana un seno amatu iepazīšana. Pasākumi tiks rīkoti sadarbībā ar biedrību “Smailes”. Par norisi atbildīgās – L. Gridjuško, S. Kauliņa un I. Kļaviņa.

Turpināsies sadarbība starp folkloras kopām. Folkloras kopa “Cielava”, sākot ar 2022. gadu, rīkos tematiskus pasākumus jaunatnei (danču vakarus, mūzikas instrumentu izgatavošanas darbnīcas u.c.), kuros piedalīsies arī lībiešu pēcteču jaunā paaudze, lai sagatavotos Pirmajiem Vidzemes lībiešu svētkiem, kas iecerēti 2023. gadā Salacgrīvā un turpmāk periodiski notiks dažādās vietās Vidzemē.

Lēdurgas dendroparkā kā allaž tiks svinēti Gadskārtu svētki. Līdz šim tajos piedalās 30–50 dalībnieki (pavasarī un vasarā vairāk, rudenī un ziemā – mazāk). Skatītāju skaits, kas iesaistās norisēs ir lielāks un tas varētu kļūt vēl lielāks, ja pasākumu vairāk būtu iespējams apmeklēt cilvēkiem no attālākiem novada ciemiem un pagastiem. Parasti piedalās ļaudis no Limbažiem, Lēdurgas, Krimuldas, Straupes, Inciema, Vidrižiem. Svētku norisi pārzin un vada to rīkotāji – folkloras kopa “Putni” (vadītāja Ilze Kļaviņa) un Lēdurgas dendroparka vadītāja S. Kauliņa.

Arī Ziemeļvidzemes amatnieki turpmāk piedalīsies pieredzes apmaiņā, papildinās zināšanas un apgūs jaunas prasmes, kā arī sniegs ieskatu savā darbā dažādos pasākumos un radošajās darbnīcās. TLMS “Staicele” turpinās darbu pie tautas tērpa darināšanas un popularizēs Staicelei raksturīgās austās salmu sedziņas. Tiks rīkotas izstādes. Atbildīgie un koordinatori – TLMS “Staicele” un I. Cimermane.

*PLĀNOTĀS AKTIVITĀTES:*

* **Lēdurga**

**Lēdurgas dendroparks (Sarmīte Kauliņa)**

Popularizēt gadskārtu svētku tradīcijas, iedzīvināt lībiskās tradīcijas (putnu modināšana pavasarī).

Popularizēt Lēdurgas apkārtnes lībiskos vietvārdus.

**Lēdurgas kultūras nama folkloras kopa “Putni” (Ilze Kļaviņa)**

Piedalīties nemateriālā kultūras mantojuma apgūšanas programmā “Pulkā eimu, pulkā teku”.

Turpināt svinēt gadskārtu svētkus.

Stāstīt par tradīcijām, dziedāt, muzicēt, dancot.

Turpināt šūt arheoloģiskos tērpus, celot celaines.

Darināt tradicionālos mūzikas instrumentus un skaņrīkus.

**Meistare Ance Bumble**

Nodrošināt maizes cepšanas meistarklases Lēdurgā, Cēsīs, Brīvdabas muzejā u.c. Vidzemē.

**Biedrība “Smailes” (Līvija Gridjuško)**

Īstenot pojektu “Tradicionālās kokles spēle – aizrautīgs brīvā laika pavadīšanas veids”. Vadītāja Līvija Gridjuško. 2022. gads.

* **Limbaži**

**Ilze Millere un Gundars Plešs**

Kultūrvēsturiskā mantojuma iekļaušana mūsdienu kultūras procesos un tūrismā. Visu laiku.

Piedalīties projektos, kas popularizē Vidzemes lībiskās izloksnes, kultūras mantojumu un tradīcijas.

* **Liepupe**

**Metsepoles līvu kultūras centrs (Jānis Atis Krūmiņš)**

Sarīkot pasākumu Liepupē Senās uguns nakts ietvaros.

* **Pāle**

**Pāles novadpētniecības muzejs (Liene Noriņa-Šeikina)**

Rīkot Vidzemes lībiešu pēcteču saietus.

* **Staicele**

**Biedrība “Pivalind” (Anda Timermane, Staiceles bērni un jaunieši)**

Īstenot projektu “Pa senām takām” par Vidzemes lībiešu pēctečiem Staicelē un tās apkārtnē.

**TLMS “Staicele” (Inese Timermane)**

Etnogrāfiskā materiāla studijas un brunču materiāla aušana, lai gatavotos Vispārējiem latviešu dziesmu un deju svētkiem. 2022.–2023. g.

Sekmēt ZR Vidzemes nemateriālā kultūras mantojuma atpazīstamību un aizsardzību, saglabāt un attīstīt tradicionālo amatu prasmes.

Praktizēt Staicelei raksturīgas aušanas tradīcijas – salmu sedziņu aušana.

* **Salacgrīva**

**Salacgrīvas kultūras centrs (Pārsla Dzērve un Inese Jerāne)**

Sarīkot Nēģu svētkus.

Sarīkot Pirmos Vidzemes lībiešu svētkus Salacgrīvā 2023. gada augustā.

**Salacgrīvas muzejs (Ieva Zilvere un Iveta Kalniņa)**

Darbs pie muzeja jaunās ekspozīcijas “Lībiskā piederība” izveides. 2022.–2024. g.

**Folkloras kopa “Cielava”, muzikantu kopa “Cielavas spēlmaņi” (Laura Eimane un Ilze Rubene)**

Vidzemes piejūras lībiešu nemateriālā kultūras mantojuma izzināšana, apgūšana un praktizēšana.

Tematiski pasākumi jaunatnei (danču vakari, mūzikas instrumentu izgatavošanas darbnīca u.c.). Periodiski.

Lībiešu tradīciju apguve un praktizēšana.

Gadskārtu svētku pasākumi.

Sadzīves tradīciju uzturēšana un līdzdalība sabiedriskos pasākumos.

* **Korģene**

**Korģenes filiālbibliotēka (Ilze Baumane)**

Rīkot rokdarbu vakarus.

* **Svētciems**

**Svētciema filiālbibliotēka (Līga Borozdina, Svētciema bērni un jaunieši)**

Saglabāt Saulgriežu tradīcijas Vidzemes lībiešu krastā.